„Návrh“

VLÁDA SLOVENSKEJ REPUBLIKY

 v y d á v a

podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" )

r o z h o d n u t i e  č. ...............
o privatizácii časti zdravotníckeho zariadenia

Názov zdravotníckeho zariadenia:     Poliklinika Ružinov    
Sídlo: 				                Ružinovská č. 10, Bratislava
IČO:				                 17 336 198

Na realizáciu sa určuje privatizačný projekt vedený v evidencii Ministerstva pre správu
a privatizáciu národného majetku Slovenskej republiky pod číslom 2166 (ďalej len „určený privatizačný projekt“).
          Rozhodnutie sa týka časti zdravotníckeho zariadenia Poliklinika Ružinov –časť Obvodné zdravotné stredisko Bulharská 3, vymedzeného výstupným formulárom F.1(A)/6 určeného privatizačného projektu.
1.	Spôsob privatizácie:
	 Priamy predaj vopred určenému záujemcovi.
2.	Účtovná hodnota majetku časti zdravotníckeho zariadenia k 31.12.1998:
	912 000,- Sk
	(slovom: deväťstodvanásťtisíc slovenských korún)
3.	Spôsob výberu kupujúceho:
Kupujúci bol vybraný Ministerstvom pre správu a privatizáciu národného majetku Slovenskej republiky vo výberovom konaní.

- 2 -  
                                                              		
4.  Kupujúci:
Obchodné meno:		MEDA – medical group s.r.o.,
     Sídlo:			Bulharská 3, 821 04 Bratislava
     IČO:			35 746 785

5.	Kúpna cena: 1 100 000,- Sk
	(slovom: jedenmilión stotisíc slovenských korún)

6.	Platobné podmienky a ich zabezpečenie:
Kúpnu cenu zaplatí kupujúci jednou splátkou v deň podpisu zmluvy o predaji časti zdravotníckeho zariadenia.
Úhrada kúpnej ceny je zabezpečená potvrdením o vinkulovaní peňažných prostriedkov, ktoré vystavila Slovenská sporiteľňa, a.s. Bratislava, Drieňová 34, 821 02 Bratislava dňa 4.5.2001. V uvedenom doklade Slovenská sporiteľňa, a.s. Bratislava, Drieňová 34, 821 02 Bratislava potvrdzuje, že na bežnom účte číslo: 0170776995/0900 vinkulovala pre klienta – spoločnosť MEDA – medical group s.r.o., Bulharská 3, 821 04 Bratislava, IČO: 35 746 785 peňažné prostriedky vo výške 1 100 000,- Sk (slovom: jedenmilión stotisíc slovenských korún) za účelom privatizácie zdravotníckeho zariadenia Poliklinika Ružinov, časť Obvodné zdravotné stredisko Bulharská 3 v prospech Fondu národného majetku SR. Peňažné prostriedky budú uvoľnené iba so súhlasom Fondu národného majetku SR.

7.	 Ďalšie podmienky predaja:
7.1. Vecné bremeno
	Na predajom dotknuté nehnuteľnosti Fond národného majetku Slovenskej republiky v zmluve o predaji časti zdravotníckeho zariadenia zriadi podľa § 151n/ a nasl. Občianskeho zákonníka vecné bremeno:

a)	Na činnosti spojené s poskytovaním zdravotnej starostlivosti podľa zákona
č. 277/1994 Z.z. o zdravotnej starostlivosti v znení neskorších predpisov, v doteraz poskytovanom rozsahu bez časového obmedzenia, a to na základe:
•	povolenia na poskytovanie zdravotnej starostlivosti v neštátnom zdravotníckom zariadení, alebo
•	výkonu zdravotníckej činnosti vyplývajúcej z nájomnej zmluvy k predmetnej nehnuteľnosti.

b)	Zmenu rozsahu takto zapísaného vecného bremena je možné vykonať len so súhlasom Ministerstva zdravotníctva Slovenskej republiky na návrh vlastníka, po predchádzajúcom vyjadrení miestneho orgánu štátnej správy na úseku zdravotnej starostlivosti.

c)	Takto zapísané vecné bremeno je možné zrušiť alebo čiastočne zmeniť len na základe  žiadosti  vlastníka, po  udelení predchádzajúceho súhlasu miestneho orgánu 
- 3 -

štátnej správy na úseku zdravotnej starostlivosti, vydaného na základe odborného stanoviska Ministerstva zdravotníctva Slovenskej republiky.
7. 2.  Fond národného majetku Slovenskej republiky v zmluve  o predaji časti zdravotníckeho zariadenia zaviaže kupujúceho predať byty ich nájomníkom v súlade so zákonom č. 182/1993 Z.z. o vlastníctve bytov a nebytových priestorov v znení neskorších predpisov
7. 3. Fond národného majetku Slovenskej republiky v zmluve upraví právo na  odstúpenie                   od zmluvy  v prípade, že kupujúci nesplní záväzky a povinnosti vyplývajúce zo zmluvy. 

P o u č e n i e:
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:  	  Fond národného majetku Slovenskej republiky
	Ministerstvo zdravotníctva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

Za správnosť:  Ing. Mária Machová, CSc.
	ministerka pre správu
	a privatizáciu národného majetku 
Slovenskej republiky	....................................................
	           (podpis a pečiatka)